**PLUNGĖS RAJONO SAVIVALDYBĖS   
TARYBA**

**SPRENDIMAS**

**DĖL SAVIVALDYBĖS NEKILNOJAMOJO TURTO PRIPAŽINIMO NEREIKALINGU IR LIKVIDAVIMO**

2017 m. rugsėjo 21 d. Nr. T1-203

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 7 punktu ir 27 straipsnio 6 dalimi, Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.2 ir 13.1.1 papunkčiais, Plungės rajono savivaldybės taryba nusprendžia:

1. Pripažinti nereikalingu naudoti Plungės rajono savivaldybei nuosavybės teise priklausantį nekilnojamąjį turtą – Viešąjį tualetą (unikalus Nr. 4400-1497-4659, pažymėjimas plane 1H1p), esantį Stoties g. 48, Plungėje, kuris trukdo statyti naujus statinius ir rekonstruoti esamus bei sutvarkyti teritoriją; pastato-Viešojo tualeto likutinė vertė 2017 m. rugpjūčio 31 d. – 19 900 Eur (pastato-Viešojo tualeto duomenys – sprendimo priede).

2. Pavesti Plungės rajono savivaldybės administracijai organizuoti sprendimo 1 punkte nurodyto nekilnojamojo turto nurašymo ir likvidavimo procedūras teisės aktų nustatyta tvarka.

Šis sprendimas gali būti skundžiamas Lietuvos Respublikos civilinio proceso kodekso ar Lietuvos Respublikos administracinių bylų teisenos įstatymo nustatyta tvarka.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2017 m. rugsėjo 21 d.

sprendimu Nr. T1-203

priedas

**NURAŠOMO PASTATO – VIEŠOJO TUALETO - DUOMENYS**

|  |  |  |  |  |  |  |
| --- | --- | --- | --- | --- | --- | --- |
| **EEil.**  **NNr.** | **Adresas ir pavadinimas** | **Žymėjimas** | **Bendras / užstatytas plotas, kv. m** | **Unikalus Nr.** | **Įsigijimo vertė, Eur** | **Likutinė vertė, Eur** |
| 1. | Pastatas-Viešasis tualetas, Stoties g. 48, Plungė (1985 m.) | 1H1p | 37,37 | 4400-1497-4659 | 19 900,00 | 19 900,00 |

\_\_\_\_\_\_\_\_\_\_\_\_\_\_\_\_\_\_\_\_\_